rejauldu/bengali-wikipedia huggingface dataset:
শিবসা নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৮৫ কিলোমিটার, গড় প্রস্থ ১৫১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিবসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৮। নদীটি খুলনা জেলার পাইকগাছা উপজেলা, দাকোপ উপজেলা এবং কয়রা উপজেলার মাঝে অবস্থিত।  প্রবাহ শিবসা নদীটি খুলনা জেলার পাইকগাছা উপজেলার লস্কর ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার খুলনা রেঞ্জ ইউনিয়ন এলাকায় প্রবহমান পশুর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে।নদীটি জোয়ার ভাটার প্রভাবে প্রভাবিত। এই নদীর অধিকাংশ অংশ উপকূলীয় বনভূমি সুন্দরবনের মধ্য দিয়ে প্রবাহিত হয়েছে। এ নদীর কিছু অংশ বাংলাদেশ-ভারত প্রটোকল রুটের অন্তর্গত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।   আরও দেখুন   বাংলাদেশের নদীর তালিকা  তথ্যসূত্র  বিষয়শ্রেণী:খুলনা জেলার নদী বিষয়শ্রেণী:দাকোপ উপজেলা বিষয়শ্রেণী:কয়রা উপজেলা বিষয়শ্রেণী:পাইকগাছা উপজেলা বিষয়শ্রেণী:বাংলাদেশের নদী বিষয়শ্রেণী:খুলনা জেলা
আউট-হেভেরলে লোভেন (, ; এছাড়াও ওএইচ লোভেন অথবা শুধুমাত্র ওএইচএল নামে পরিচিত) হচ্ছে লোভেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ২০০২ সালে প্রতিষ্ঠিত হয়েছে। ওএইচ লোভেন তাদের সকল হোম ম্যাচ লোভেনের ডেন ড্রেফে খেলে থাকে; যার ধারণক্ষমতা হচ্ছে ১০,০২০। বর্তমানে এই ক্লাবের ম্যানেজারের দায়িত্ব পালন করছেন মার্ক ব্রিস এবং সভাপতির দায়িত্ব পালন করছেন আইয়াওয়াত শ্রীভদ্ধানাপ্রভা।   তথ্যসূত্র    বহিঃসংযোগ        বিষয়শ্রেণী:বেলজিয়ামের ফুটবল ক্লাব বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:২০০২-এ বেলজিয়ামে প্রতিষ্ঠিত বিষয়শ্রেণী:২০০২-এ প্রতিষ্ঠিত ফুটবল ক্লাব
নাঈম হাসান (জন্ম:২ ডিসেম্বর ২০০০) একজন বাংলাদেশী ক্রিকেটার। ২০১৫ সালের ১০ অক্টোবর ২০১৬-২০১৭ জাতীয় ক্রিকেট লিগে চট্টগ্রাম বিভাগের হয়ে ১ম শ্রেণীর ক্রিকেটে তার অভিষেক ঘটে।   ঘরোয়া কর্মজীবন  ২০১৭ সালের ২৭ নভেম্বর বাংলাদেশ প্রিমিয়ার লিগে এবং ২০১২ সালের ২৯ নভেম্বর চট্রগ্রাম ভাইকিংসের জন্য তিনি তার টি ২০ ম্যাচ  শুরু করেন। তিনি ২০১৭-১৮ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটারদের শীর্ষস্থানীয় উইকেট শিকারী ছিলেন এবং ১৬ ম্যাচে ২৩ টি উইকেট নেন।  ২০১৮ সালের অক্টোবরে জাতীয় ক্রিকেট লিগ ২০১৮-১৯ চলাকালীন   ঢাকা বিভাগের বিপক্ষে প্রথম ইনিংসে তিনি ৮ উইকেট নেন।  ২০১৮-১৯ জাতীয় ক্রিকেট লিগের শীর্ষস্থানীয় উইকেট শিকারী হিসেবে তিনি ছয় ম্যাচে আটটি উইকেট শিকার করেন। ২০১১-১২ মৌসুমে ড্রাফ্টের পর, ২০১৮ সালের অক্টোবরে বাংলাদেশ প্রিমিয়ার লিগে চট্টগ্রাম ভাইকিংস দলের হয়ে তার বাংলাদেশ প্রিমিয়ার লিগে অভিষেক  হয়।   আন্তর্জাতিক কর্মজীবন ২০১৮ সালের অনূর্ধ্ব-১৯ ক্রিকেট বিশ্বকাপের জন্য ২০১৭ সালের ডিসেম্বরে তাকে বাংলাদেশ অনূর্ধ্ব-১৯ ক্রিকেট দলে ডাকা হয়। পরের মাসে শ্রীলঙ্কার বিপক্ষে এক টেস্ট সিরিজের জন্য বাংলাদেশ দলে তার নাম ঘোষণা করেন, কিন্তু তিনি খেলেননি।  আগস্ট ২০১৮ সালের  এশিয়া কাপের আগে বাংলাদেশের জন্য ৩১ সদস্যর প্রাথমিক স্কোয়াড ঘোষণা করা হয় যার মধ্যে তিনিও ছিলেন। ২০১৮ সালের নভেম্বরে ওয়েস্ট ইন্ডিজের বিপক্ষে টেস্ট সিরিজের জন্য তিনি আবারো টেস্ট ক্রিকেটে ডাক পান। ২২ নভেম্বর ২০১৮সালে ওয়েস্ট ইন্ডিজের বিরুদ্ধে তার টেস্ট অভিষেক ঘটে। অভিষেক ম্যাচেই ৫ উইকেট শিকার করেন তিনি।  আরো দেখুন  টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা  তথ্যসূত্র  বহিঃসংযোগ    বিষয়শ্রেণী:২০০০-এ জন্ম বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:প্রিমিয়ার বিশ্ববিদ্যালয়ের শিক্ষার্থী বিষয়শ্রেণী:জীবিত ব্যক্তি বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:চট্টগ্রাম জেলার ব্যক্তি বিষয়শ্রেণী:চট্টগ্রাম বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
তপংকর চক্রবর্তী (জন্ম: ৯ জুলাই ১৯৫৫) বাংলাদেশী শিশুসাহিত্যিক। শিশুসাহিত্যে বিশেষ অবদানের জন্য তিনি ২০২৩ সালে বাংলা একাডেমি পুরস্কার অর্জন করেন।   প্রাথমিক জীবন  তপংকর চক্রবর্তী ৯ জুলাই ১৯৫৫ বরিশালের কাউনিয়া ব্রাঞ্চ রোডে জন্মগ্রহণ করেন। তার পিতা শৈলেশ্বর চক্রবর্তী ব্রিটিশবিরোধী স্বাধীনতাসংগ্রামী ও শিক্ষাবিদ। মাতা কুন্তী রানী চক্রবর্তী ব্রিটিশবিরোধী আন্দোলনের নারীনেত্রী। তিন ভাই এবং এক বোনের মধ্যে তিনি দ্বিতীয়। বড় ভাই কবি, ছড়াকার, আবৃত্তিকার অধ্যাপক দীপংকর চক্রবর্তী এবং ছোট ভাই শিশু সংগঠক, বরিশাল সাংস্কৃতিক সংগঠন সমন্বয় পরিষদ এর সভাপতি শুভংকর চক্রবর্তী।   কর্মজীবন  তপংকর চক্রবর্তী বরিশালের অমৃত লাল দে মহাবিদ্যালয়ের অধ্যক্ষ।   পুরস্কার    বাংলা একাডেমি সাহিত্য পুরস্কার (২০২৩)   তথ্যসূত্র   বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:বরিশালের লেখক বিষয়শ্রেণী:অমৃত লাল দে মহাবিদ্যালয়ের শিক্ষক বিষয়শ্রেণী:বাংলাদেশী পুরুষ লেখক
পশ্চিমবঙ্গ দিবস হচ্ছে ভারতের পশ্চিমবঙ্গ রাজ্যের প্রতিষ্ঠা, তথা ১৯৪৭-এর বঙ্গভঙ্গ উদ্‌যাপনের জন্য পালিত উৎসব। মূলত ভারতীয় জনতা পার্টি (বিজেপি) ও রাজভবন ২০ জুন তারিখে এই উৎসব পালন করে।  ইতিহাস ও বিতর্ক ২০ জুন ২০২০-এ সামাজিক মাধ্যমের বিভিন্ন ব্যবহারকারীগণ "পশ্চিমবঙ্গ দিবস"-এর শুভেচ্ছা জানিয়েছিলেন, কারণ ২০ জুন ১৯৪৭-এ অখণ্ড বাংলা বিধানসভায় বাংলা ভাগ করে পশ্চিমবঙ্গ গঠনের সিদ্ধান্ত গ্রহণ করা হয়েছিল। একই কারণে ভারতীয় জনতা পার্টি (বিজেপি) ২০ জুন তারিখে পশ্চিমবঙ্গ দিবস পালন করে।  পশ্চিমবঙ্গের রাজ্যপাল সিভি আনন্দ বোস ২০ জুন ২০২৩-এ রাজভবনে পশ্চিমবঙ্গ দিবস পালন করেছিলেন। কিন্তু রাজ্যের মুখ্যমন্ত্রী মমতা বন্দ্যোপাধ্যায় "পশ্চিমবঙ্গ দিবস" হিসেবে এই দিনকে মানতে চাননি। সুতরাং বিজেপি ও রাজভবন দ্বারা পালিত পশ্চিমবঙ্গ দিবসের প্রতিক্রিয়া হিসেবে ২০২৩ সালের আগস্ট মাসে বিধানসভায় বাংলা দিবসের প্রস্তাব পেশ করা হয়েছিল। অনেক আলোচনার পর ২২ আগস্টে ভারতীয় বঙ্গাব্দ অনুযায়ী ১ বৈশাখ (১৫ এপ্রিল) তারিখ, অর্থাৎ ভারতীয় পয়লা বৈশাখ উদ্‌যাপনের দিনকে বাংলা দিবস হিসেবে গ্রহণ করার সিদ্ধান্ত নেওয়া হয়েছে।  তথ্যসূত্র  বিষয়শ্রেণী:ভারতীয় রাজ্য প্রতিষ্ঠা দিবস বিষয়শ্রেণী:জুন উদ্‌যাপন বিষয়শ্রেণী:পশ্চিমবঙ্গের উৎসব
আমসাআ আমিন বাংলাদেশ সেনাবাহিনীর অবসরপ্রাপ্ত মেজর জেনারেল, সাবেক রাষ্ট্রদূত ও কুড়িগ্রাম জেলার রাজনীতিবিদ ।   প্রাথমিক জীবন  আমসা আমিন কুড়িগ্রাম জেলায় জন্মগ্রহণ করেন।   রাজনৈতিক ও কর্মজীবন  আমসাআ আমিন বেসরকারি সংগঠন ‘সেন্টার ফর সিকিউরিটি এ্যান্ড ডেভেলপমেন্ট স্টাডিজ’ এর চেয়ারম্যান। তিনি বাংলাদেশ সেনাবাহিনীর অবসরপ্রাপ্ত মেজর জেনারেল ও সাবেক রাষ্ট্রদূত। তিনি সেনাবাহিনী থেকে অবসর গ্রহণ করে ২০০১ সালে আওয়ামী লীগে যোগ দিয়ে ২০০৩ সালে তিনি দলের কুড়িগ্রাম জেলা কমিটির সভাপতি নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে কুড়িগ্রাম-২ আসন থেকে অংশ নিয়ে পরাজিত হয়েছিলেন। এর পর ২০১৮ সালে গণফোরামে যোগ দিয়ে একাদশ জাতীয় সংসদ নির্বাচনেও কুড়িগ্রাম-২ আসন থেকে অংশ নিয়ে পরাজিত হয়েছিলেন।  কুড়িগ্রাম জেলা পরিষদের প্রশাসক হিসেবেও তিনি দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:গণফোরামের রাজনীতিবিদ বিষয়শ্রেণী:কুড়িগ্রাম জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ
সানবর শুল্লাই হলেন একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে দক্ষিণ শিলং থেকে মেঘালয় বিধানসভায় নির্বাচিত হয়েছিলেন।  পূর্বে, তিনি মেঘালয় বিধানসভার ডেপুটি স্পিকার ছিলেন। Deputy Speaker    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মেঘালয়ের ভারতীয় জনতা পার্টির রাজনীতিবিদ বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয় বিধানসভার সদস্য বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:শিলংয়ের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:মেঘালয় বিধানসভার সদস্য ২০২৩-২০২৮
পিনাক ঘোষ (জন্ম ২০ জানুয়ারি ১৯৯৯) ময়মনসিংহ জেলায় জন্মগ্রহণকারী একজন বাংলাদেশী প্রথম-শ্রেণীর ক্রিকেটার ২০১৫ সালের ডিসেম্বরে, ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ দলের জন্য তার নাম ঘোষণা করা হয়।  ২০১৭ সালের ডিসেম্বরে, ২০১৮ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ স্কোয়াডে তাকে অন্তর্ভুক্ত করা হয়। ২০১৯ এর নভেম্বরে, ২০১৯-২০ বাংলাদেশ প্রিমিয়ার লিগ প্রতিযোগিতায় খেলার জন্য চট্টগ্রাম চ্যালেঞ্জার্স দলে মনোনীত করা হয়। ২০১৯ সালের ৩১ ডিসেম্বর ২০১৯-২০ বাংলাদেশ প্রিমিয়ার লিগে চট্টগ্রাম চ্যালেঞ্জার্সের হয়ে টুয়েন্টি২০ ক্রিকেটে তার অভিষেক হয়।  ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।  তথ্যসূত্র   বহিঃসংযোগ      আরও দেখুন   ব্যাটিং  তাসকিন আহমেদ  বাংলাদেশ জাতীয় ক্রিকেট দল  বিষয়শ্রেণী:বাংলাদেশী ক্রিকেটার বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী হিন্দু বিষয়শ্রেণী:ক্রিকেট কোচিং স্কুলের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:ময়মনসিংহের ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ফৌজিয়া কাসুরি  (,  জন্ম ৮ সেপ্টেম্বর, ১৯৫২) একজন পাকিস্তানী রাজনীতিবিদ যিনি সম্প্রতি অবধি রাজনীতিবিদ ছিলেন অন্যতম কেন্দ্রীয় ব্যক্তিত্ব পাকিস্তান তেহরিক-ই-ইনসাফ এর। তিনি মার্চ ২০১৮ সালে পাক সরজমিন পার্টি এ যোগ দিয়েছিলেন।   পেশা  কাসুরি সবেমাত্র মোস্তফা কামালের পাক সরজমিন পার্টিতে (পিএসপি) যোগ দিয়েছেন। কাসুরি পাকিস্তানের একটি রাজনৈতিক দল পাকিস্তান তেহরিক ই ইনসাফের প্রাক্তন সদস্য। পার্টির জন্য তহবিল সংগ্রহ ছাড়াও তিনি ১  বছর ধরে দলের মহিলা শাখার সভাপতি ছিলেন এবং ইউরোপ, মধ্য প্রাচ্য ও মার্কিন যুক্তরাষ্ট্রে দলের মহিলা অধ্যায় তৈরির জন্য দায়বদ্ধ। তিনি দলের ইশতেহার এবং সংবিধান কমিটির সদস্য ছিলেন এবং দলের ভিতরে মহিলা ও যুব শাখার লালনপালনে অগ্রণী ভূমিকা পালন করেছেন।  বর্তমানে [কখন?] তিনি দারিদ্র্য বিমোচন উদ্যোগের সাথে মহিলা উন্নয়ন বিষয়ক উপদেষ্টা কাউন্সিলের সভাপতিত্ব করছেন। তিনি শওকত খানুম মেমোরিয়াল ক্যান্সার হাসপাতাল ও গবেষণা কেন্দ্রের দীর্ঘদিনের স্বেচ্ছাসেবক, যিনি দাতব্য প্রতিষ্ঠানের জন্য আন্তর্জাতিক তহবিল সংগ্রহের সাথে জড়িত। ইমরান খান ফাউন্ডেশনের তহবিল সংগ্রহের ক্ষেত্রেও কাসুরির একটি দীর্ঘ ট্র্যাক রেকর্ড রয়েছে। এসওএস এবং লেটন রহমতউল্লাহ বেনিভ্যালেন্ট ট্রাস্টের মতো অনেক সামাজিক কারণের সাথে যুক্ত থাকার পরে, তিনি পাকিস্তানের আই-কেয়ার ফাউন্ডেশনের বোর্ডেও রয়েছেন এবং ওয়াজিরিস্তানের অভ্যন্তরীণ বাস্তুচ্যুত ব্যক্তিদের সঙ্গে ত্রাণ কাজ করার শীর্ষস্থানীয় ব্যক্তিত্ব ছিলেন।   ব্যক্তিগত জীবন এবং শিক্ষা  ফৌজিয়া কাসুরি পাকিস্তানের করাচিতে জন্মগ্রহণ করেছিলেন। তিনি করাচি আমেরিকান স্কুল এবং সেন্ট জোসেফ কলেজে পড়াশোনা করেছেন, করাচি বিশ্ববিদ্যালয় থেকে স্নাতক ডিগ্রি অর্জন করেছেন। পরে তিনি উত্তর ক্যারোলিনা বিশ্ববিদ্যালয়ের এমবিএ প্রোগ্রামে যোগ দিয়ে অর্থনীতি এবং পরিসংখ্যান নিয়ে পড়াশোনা করেন। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:ইসলামাবাদের ব্যক্তি বিষয়শ্রেণী:মার্কিন যুক্তরাষ্ট্রের প্রাক্তন নাগরিক বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
জুমা মসজিদ হল ভারতের কেরালা রাজ্যের মাঞ্জেরির পুল্লানচেরির একটি স্থানীয় জুমা মসজিদ।  এই মসজিদটি ১৯২০ সালে নির্মিত হয়েছিল। এই মসজিদের অধীনে ৫টি শ্রামবি রয়েছে।  এই মসজিদটি হিদায়াতুল ইসলাম সংঘ কমিটি দ্বারা পরিচালিত হয়। হিদায়াতুল ইসলাম সংঘের সভাপতি হলেন পানাক্কাদের সৈয়দ হায়দার আলী শিহাব থাঙ্গল।  নুসরাতুল ইসলাম মাদ্রাসা, পুল্লানচেরি এই মসজিদের অধীনে পরিচালিত হয়।    তথ্যসূত্র   বিষয়শ্রেণী:প্রধান মসজিদ বিষয়শ্রেণী:কেরলের মসজিদ বিষয়শ্রেণী:২০শ শতাব্দীতে ভারতের স্থাপত্য
সুতাং রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে সুতাং রেলওয়ে স্টেশন তৈরি করা হয়।  পরিষেবা সুতাং রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: পাহাড়িকা এক্সপ্রেস পারাবত এক্সপ্রেস উদয়ন এক্সপ্রেস জয়ন্তিকা এক্সপ্রেস উপবন এক্সপ্রেস কালনী এক্সপ্রেস সুরমা এক্সপ্রেস জালালাবাদ এক্সপ্রেস কুশিয়ারা এক্সপ্রেস সিলেট কমিউটার (বন্ধ)।   তথ্যসূত্র   বিষয়শ্রেণী:হবিগঞ্জ জেলার রেলওয়ে স্টেশন
ইন্ট্রাক্রেনিয়াল রক্তক্ষরণ () বা অন্তঃকরোটীয় রক্তক্ষরণ হচ্ছে মস্তিষ্কের করোটির অভ্যন্তরের সৃষ্ট রক্তক্ষরণ। এটি ইন্ট্রাক্রেনিয়াল ব্লিড নামেও পরিচিত। করোটির অভ্যন্তরে বিভিন্ন ধরনের রক্তক্ষরণ রয়েছে যার মধ্যে রয়েছে ইন্ট্রাসেরিব্রাল রক্তক্ষরণ (যেমন ইন্ট্রাভেন্ট্রিকুলার রক্তক্ষরণ এবং ইন্ট্রাপ্যারেনকাইমাল রক্তক্ষরণ), সাবঅ্যারাকনয়েড রক্তক্ষরণ, এপিডুরাল হেমাটোমা, এবং সাবডুরাল হেমাটোমা।  প্রতি বছর প্রতি দশ হাজার মানুষের মধ্যে গড়ে ২.৫ জন এ ধরনের রক্তক্ষরণে স্বীকার হন।   লক্ষণ ও উপসর্গ  ইন্ট্রাক্রেনিয়াল রক্তক্ষরণ একটি গুরুতর অবস্থা এবং এক্ষেত্রে জরুরী ভিত্তিতে চিকিৎসা সেবা দেওয়া প্রয়োজন, কারণ করোটির অভ্যন্তরে এ ধরনের রক্তক্ষরণের ফলে অন্তঃকরোটি চাপ বৃদ্ধি পায়। যেহেতু মস্তিষ্ক ও করোটির মাঝে ফাঁকা অংশ নেই বললেই চলে তাই অন্তঃকরোটি চাপ সৃষ্টি হলে তা মস্তিষ্কের নাজুক স্নায়ুকোষ ও স্নায়ুকলার স্থায়ী ক্ষতিসাধন করতে পারে বা মস্তিষ্কের রক্ত সরবারহ সীমিত করতে পারে। এছাড়াও অন্তঃকরোটি চাপ অতিমাত্রায় বৃদ্ধি পেলে তা ব্রেইন হার্নিয়েশনের সৃষ্টি করতে পারে, সেক্ষেত্রে চাপের কারণে মস্তিষ্কের নির্দিষ্ট অংশ করোটির সাথে ঠেসে ধরার মতো অবস্থার সৃষ্টি হতে পারে।   কারণ  করোটির অভ্যন্তরে রক্তবাহিকা ফেটে গেলে বা ছিদ্র হয়ে গেলে ইন্ট্রাক্রেনিয়াল রক্তক্ষরণের সৃষ্টি হতে পারে। এ ধরনের সমস্যা কোনো দুর্ঘটনার ফলে সৃষ্ট মাথার জখমের কারণে হতে পারে বা জখম ছাড়াও অন্য কারণেও (যেমন রক্তক্ষরণমূলক স্ট্রোক বা ফেটে যাওয়া ইন্ট্রাক্রেনিয়াল অ্যানিউরিজমের কারণেও হতে পারে। রক্তের গাঢ়ত্ব হ্রাসকারী ওষুধ প্রয়োগ বা অ্যান্টিকোয়াগুলেন্ট থেরাপি ও রক্ত জমাট বাধার ব্যাধি বা কোয়াগুলোপ্যাথি থাকলে এ ধরনের জটিলতার ঝুঁকি বাড়তে পারে।   রোগের পূর্বাভাস  ইন্ট্রাক্রেনিয়াল রক্তক্ষরণের পর পুনরায় রক্ত পাতলাকারক প্রয়োগ শুরু করা অপেক্ষাকৃতভাবে নিরাপদ।   তথ্যসূত্র    আরও পড়ুন   শেফার্ড এস ২০০৪। "মাথা ট্রমা।" Emedicine.com।  বিনাস এফসি এবং পিলিটসিস জে 2004। "অনুপ্রবেশকারী মাথা ট্রমা।" Emedicine.com।  জুলিয়ান এ ম্যাটিয়েলো, এমডি মিচেল মুঞ্জ, এমডি 2001 2001 "তীব্র পোস্ট-ট্রমাটিক ইন্ট্রাক্রানিয়াল হেমোরেজ চার প্রকারের" নিউ ইংল্যান্ড জার্নাল অফ মেডিসিন   বহিঃসংযোগ   বিষয়শ্রেণী:স্ট্রোক বিষয়শ্রেণী:নিউরোট্রমা বিষয়শ্রেণী:সেরিব্রোভাসকুলার রোগ
The  template will automatically place tagged articles into :Category:Wikipedia articles needing factual verification.   Usage   Use this inline template tag to label ostensibly sourced text which appears doubtful or false and to request source verification. If the information is indeed reliable, but lacks proper citations, then use either  or  instead. In general, add this template only after a good faith attempt to verify information has been made. In many cases, either the  or  template would suffice.  Regarding the unsourced or poorly sourced information:  If it is doubtful but not too harmful to the whole article, use this template to ask for source verification.  If it is doubtful and potentially harmful, move the information to the talk page and ask for a source.  If it is very doubtful and very harmful, remove the information immediately, without the need of moving it to the talk page first.  If it is not doubtful, use  for unsourced quotations, or  to request a citation to make the article complete.  This template is a self-reference, as it is part of the Wikipedia project rather than the encyclopedic content and it should not be substituted.   Parameters     You may append a date to the template in the following format:    You may add a type, such as "reprint" or "archive" in the following format:   becomes [reprint verification needed].   Related redirects  (These all redirect to Template:Verify source)   See also           Wikipedia:Template messages/Sources of articles
ধমনি (; গ্রিক ἀρτηρία - artēria, "শ্বাসনালি, ধমনি"ἀρτηρία, Henry George Liddell, Robert Scott, A Greek-English Lexicon, on Perseus) মানব দেহের এমনসব রক্তবাহী নালি যেগুলো হৃৎপিণ্ড থেকে পরিশোধিত রক্ত বহন করে দেহের বিভিন্ন অংশে সরবরাহ করে। ধমনি সবসময় পরিশোধিত তথা অক্সিজেনসমৃদ্ধ (অক্সিজেনেটেড) রক্ত দেহের বিভিন্ন অংশে সরবরাহ করে; তবে ব্যতিক্রম হলো ফুসফুসীয় ধমনি(যা অক্সিজেনবিহীন রক্ত হৃদপিণ্ডে পরিবহন করে) এবং নাভি ধমনি(যা অক্সিজেনবিহীন রক্ত ভ্রূণীয় রক্তব্যবস্থা থেকে অমরায় পরিবহন করে)।  ধমনির গঠন ধমনির প্রাচীর পুরু ও স্থিতিস্থাপক, ধমনির প্রাচীর তিন স্তর বিশিষ্ট ৷ ধমনিতে কপাটিকা বা পর্দা থাকে না৷ এর নালিপথ সরু৷ হৃৎপিণ্ডের প্রত্যেক সংকোচনের ফলে দেহের ছোটবড় সব ধমনিতে রক্ত তরঙ্গের ন্যায় প্রবাহিত হয়৷ এতে ধমনিগাত্র সংকুচিত ও প্রসারিত হয়৷ ধমনির এই স্ফীতি ও সংকোচনকে নাড়ির স্পন্দন বলে৷ ধমনির ভিতর রক্ত প্রবাহ, ধমনিগাত্রের সংকোচন ও প্রসারণ, স্থিতিস্থাপকতা নাড়িস্পন্দনের প্রধান কারণ৷ হাতের কবজির উপর হাত রেখে নাড়িস্পন্দন অনুভব করা যায়৷ তবে নাড়িস্পন্দন এমন ভাবে অনুভব করতে হবে যেন হাতের তর্জনী হৃৎপিণ্ডের দিকে থাকে৷   আণুবীক্ষণিক গঠন  350px|thumb|ধমনির আণুবীক্ষণিক গঠন ধমনি তিনটি কোষস্তর নিয়ে গঠিত৷  যথা:   টিউনিকা এক্সটার্না (Tunica Externa): এটি একটি তন্তুময় যোজক কলা দিয়ে তৈরি৷  টিউনিকা মিডিয়া (Tunica Media): বৃত্তাকার অনৈচ্ছিক পেশি দিয়ে তৈরি মাঝের স্তর৷  টিউনিকা ইন্টার্না (Tunica Interna): এই ভিতরের স্তরটি সরল আবরণী কলা দিয়ে তৈরি৷   তথ্যসূত্র    বহিঃসংযোগ   রক্তবাহের আণুবীক্ষণিক গঠন  মানব ধমনিসংক্রান্ত পদ্ধতি  বিষয়শ্রেণী:ধমনি বিষয়শ্রেণী:বাহবিজ্ঞান বিষয়শ্রেণী:রক্ত সংবহনের শারীরতত্ত্ব
গ্রিম্‌স্‌বি টাউন ফুটবল ক্লাব (; এছাড়াও গ্রিম্‌স্‌বি টাউন এফসি, অথবা শুধুমাত্র গ্রিম্‌স্‌বি টাউন নামে পরিচিত) হচ্ছে ক্লিথর্পস ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে প্রতিযোগিতা করে। এই ক্লাবটি ১৮৭৮ সালে গ্রিম্‌স্‌বি পেলহ্যাম প্রতিষ্ঠিত হয়েছে। গ্রিম্‌স্‌বি টাউন তাদের সকল হোম ম্যাচ ক্লিথর্পসের ব্লান্ডেল পার্কে খেলে থাকে; যার ধারণক্ষমতা হচ্ছে ৯,০৩১। বর্তমানে এই ক্লাবের ম্যানেজারের দায়িত্ব পালন করছেন পল হার্স্ট এবং সভাপতির দায়িত্ব পালন করছেন জেসন স্টকউড। বর্তমানে ইংরেজ রক্ষণভাগের খেলোয়াড় লুক ওয়াটারফল এই ক্লাবের অধিনায়কের দায়িত্ব পালন করছেন।  যদিও বিগত কয়েকবছর ধরে ক্লাবটি কঠিন সময় অতিক্রম করছে, তবে এটি ঐতিহাসিক লিঙ্কনশায়ারের সফলতম দল ছিল এবং এই অঞ্চল থেকে ফুটবল লীগের শীর্ষ বিভাগে খেলা এক্মাত্র ক্লাব ছিল। তারা এফএ কাপের সেমিফাইনালে উঠা লিঙ্কনশায়ারের চারটি দলের মধ্যে একটি এবং ১৯২৩ সালে একবার তারা এফএ কাপের ফাইনালে পৌছাতে পেরেছিল। লিঙ্কনশায়ারের অন্যান্য সকল দল থেকে এটি বেশি সময়ের জন্য ইংল্যান্ডের ফুটবলের দ্বিতীয় স্তরে অংশগ্রহণ করেছে।  তথ্যসূত্র  বহিঃসংযোগ  প্রাতিষ্ঠানিক  Grimsby Town Football Club website  The Grimsby Town Supporters Trust  Grimsby Town New Stadium  খবর   BBC Radio Humberside   Grimsby Telegraph  সমর্থক সাইট  Vital Grimsby Town FC Online News and Features  Cod Almighty - Grimsby Town online fanzine  Electronic Fishcake  Grimsby Town MAD  বিষয়শ্রেণী:ইংল্যান্ডের ফুটবল ক্লাব বিষয়শ্রেণী:ফুটবল লিগ ক্লাব বিষয়শ্রেণী:১৮৭৮-এ প্রতিষ্ঠিত ফুটবল ক্লাব
থাম্ব|একটি 2-এ SWOT-এর চারটি উপাদান × 2 ম্যাট্রিক্স   সোয়াট বিশ্লেষণ (বা সোয়াট ম্যাট্রিক্স ) হলো একটি কৌশলগত পরিকল্পনা এবং কৌশলগত ব্যবস্থাপনা কৌশল যা একজন ব্যক্তি বা সংস্থাকে ব্যবসায়িক প্রতিযোগিতা বা প্রকল্প পরিকল্পনার সাথে সম্পর্কিত শক্তি, দুর্বলতা, সুযোগ ও হুমকি শনাক্ত করতে সাহায্য করে। একে কখনও কখনও পরিস্থিতিগত মূল্যায়ন বা পরিস্থিতিগত বিশ্লেষণ বলা হয়। For example: : "For convenience, the matrix that will be introduced is called TOWS, or situational analysis";  একই উপাদান ব্যবহার করে অতিরিক্ত সংক্ষিপ্ত  মধ্যে রয়েছে TOWS এবং  ।   এই কৌশলটি সিদ্ধান্ত নেওয়ার প্রক্রিয়ার প্রাথমিক পর্যায়ে ব্যবহারের জন্য ডিজাইন করা হয়েছে এবং বিভিন্ন ধরনের সংস্থার (লাভকারী উদ্যোগ, স্থানীয় ও জাতীয় সরকার, এনজিও ইত্যাদির কৌশলগত অবস্থানের মূল্যায়নের জন্য একটি হাতিয়ার হিসাবে ব্যবহার করা যেতে পারে। )  এটি উদ্যোক্তা বা প্রকল্পের উদ্দেশ্য অর্জনের জন্য অনুকূল এবং প্রতিকূল অভ্যন্তরীণ ও বাহ্যিক কারণগুলো সনাক্ত করার জন্য ব্যবহৃত। একটি SWOT বিশ্লেষণের ব্যবহারকারীরা প্রায়শই টুলটিকে উপযোগী করতে এবং তাদের প্রতিযোগিতামূলক সুবিধা চিহ্নিত করতে প্রতিটি বিভাগের জন্য অর্থপূর্ণ তথ্য তৈরি করতে প্রশ্ন জিজ্ঞাসা করে ও জবাব দেয়। SWOT কে কৌশলগত বিশ্লেষণের একটি পরীক্ষিত এবং সত্য হাতিয়ার হিসাবে বর্ণনা করা হয়েছে,Examples of the "tried-and-true" trope: কিন্তু এর সীমাবদ্ধতার জন্যও সমালোচিত হয়েছে এবং বিকল্পগুলো তৈরি করা হয়েছে।   মোটামুটিভাবে সোয়াট শব্দের শাব্দিক অর্থ  সোয়াট (SWOT) নামটি হচ্ছে চারটি উপাদানের সংক্ষিপ্ত রূপ:   শক্তি: শক্তি হচ্ছে ব্যবসা বা প্রকল্পের বৈশিষ্ট্য যা একে অন্যদের তুলনায় একটি সুবিধা দেয়  দুর্বলতা: দুর্বলতা হচ্ছে এমন বৈশিষ্ট্য যা ব্যবসা বা প্রকল্পকে অন্যদের তুলনায় একটি অসুবিধার মধ্যে রাখে  সুযোগ ও সম্ভাবনা: ব্যবসা বা প্রকল্প পরিবেশের উপাদান যা ব্যবসা বা প্রকল্প তার সুবিধার কাজে লাগাতে পারে  হুমকি: এমন কোনো উপাদান যা ব্যবসা বা প্রকল্পের জন্য সমস্যা সৃষ্টি করতে পারে  মূল্যায়নের ফলাফলগুলো প্রায়শই একটি ম্যাট্রিক্স আকারে, বা কেবল অনুচ্ছেদ হিসাবে উপস্থাপন করা হয়।  তথ্যসূত্র  বিষয়শ্রেণী:কৌশলগত ব্যবস্থাপনা বিষয়শ্রেণী:ব্যবসায়িক তথ্যানুসন্ধান
ম্যারি নেল স্টিনবার্জেন (; জন্ম: ৮ ফেব্রুয়ারি ১৯৫৩) হলেন একজন মার্কিন অভিনেত্রী ও গায়িকা। তিনি জোনাথন ডেমির মেলভিন অ্যান্ড হাওয়ার্ড (১৯৮০) চলচ্চিত্রে লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।  স্টিনবার্জেন ১৯৭০-এর দশকে নিউ ইয়র্কের নেইবারহুড প্লেহাউজে অধ্যয়ন করেন। ১৯৮১ সালে র‍্যাগটাইম চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ক্রস ক্রিক (১৯৮৩), পেরেন্টহুড (১৯৮৯), ব্যাক টু দ্য ফিউচার পার্ট টু (১৯৯০), ফিলাডেলফিয়া (১৯৯৩), হোয়াটস ইটিং গিলবার্ট গ্রেপ (১৯৯৩), এলফ (২০০৩), দ্য ব্রেভ ওয়ান (২০০৭), স্টেপ ব্রাদার্স (২০০৮), দ্য প্রপোজাল (২০০৯), এবং দ্য হেল্প (২০১১)। তিনি ১৯৮৫ সালে মিনি ধারাবাহিক টেন্ডার ইজ দ্য নাইট-এ অভিনয় করে একটি বাফটা টিভি পুরস্কার এবং ১৯৮৮ সালে টিভি চলচ্চিত্র দ্য অ্যাটিক: দ্য হাইডিং অব আন ফ্রাংক-এ অভিনয় করে প্রাইমটাইম এমি পুরস্কারের মনোনয়ন লাভ করেন।  কর্মজীবন অভিনেতা জ্যাক নিকোলসন প্যারামাউন্টের নিউ ইয়র্ক অফিসের অভ্যর্থনা কক্ষে স্টিনবার্জেনকে আবিষ্কার করেন এবং তার পরিচালিত দ্বিতীয় চলচ্চিত্র গোয়িন সাউথ (১৯৭৮)-এ প্রধান অভিনেত্রী হিসেবে নির্বাচন করেন। পরের বছর স্টিনবার্জেন টাইম আফটার টাইম (১৯৭৯) ছবিতে লেখক এইচ. জি. ওয়েল্‌সের প্রেমে পড়া নারী চরিত্রে অভিনয় করেন। এতে তার বিপরীতে ওয়েলসের ভূমিকায় অভিনয় করেন তার ভবিষ্যৎ স্বামী ম্যালকম ম্যাকডাওয়েল।  তার তৃতীয় চলচ্চিত্র মেলভিন অ্যান্ড হাওয়ার্ড (১৯৮০)। জোনাথন ডেমি পরিচালিত এই চলচ্চিত্রে তিনি উদীয়মান গায়ক মেলভিন ডামারের স্ত্রী লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।  তিনি হোয়াটস ইটিং গিলবার্ট গ্রেপ (১৯৯৩) চলচ্চিত্রে জনি ডেপ অভিনীত চরিত্রের প্রেমিকার ভূমিকায়; অলিভার স্টোনের জীবনীমূলক নিক্সন (১৯৯৫) চলচ্চিত্রে হ্যানা নিক্সন চরিত্রে; এলফ (২০০৩) ছবিতে উইল ফেরেলের সাথে অভিনয় করেন।  তিনি হাস্যরসাত্মক দ্য ব্রেভ ওয়ান (২০০৭) চলচ্চিত্রের ফেরেলের চরিত্রের মায়ের চরিত্রে, স্টেপ ব্রাদার্স (২০০৮), ফোর ক্রিসমান (২০০৮) ছবিতে ভিন্স ভন ও রিজ উইদারস্পুনের সাথে; এবং দ্য প্রপোজাল (২০০৯) ছবিতে সান্ড্রা বুলক ও রায়ান রেনল্ডসের সাথে; এবং বহুল সমাদৃত দ্য হেল্প (২০১১) ছবিতে এমা স্টোন ও ভায়োলা ডেভিসের সাথে অভিনয় করেন।  তথ্যসূত্র  বহিঃসংযোগ         বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আর্কানসাসের অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:ক্যালিফোর্নিয়ার ডেমোক্র্যাট
thumb|গি ফোর্জে গি ফোর্জে এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (জন্ম জানুয়ারি ৪, ১৯৬৫) আশির দশক ও নব্বইয়ের দশকের একজন কৃতি ফরাসি টেনিস খেলোয়াড়। তিনি ১৯৯১ ও ১৯৯৬ সালে ডেভিস কাপ বিজয়ী ফরাসি টেনিস দলের দলনেতা ছিলেন।   পাদটীকা   বিষয়শ্রেণী:১৯৬৫-এ জন্ম বিষয়শ্রেণী:ফরাসি টেনিস খেলোয়াড় বিষয়শ্রেণী:হপম্যান কাপের প্রতিযোগী বিষয়শ্রেণী:জীবিত ব্যক্তি বিষয়শ্রেণী:১৯৮৪ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:১৯৮৮ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:১৯৯২ গ্রীষ্মকালীন অলিম্পিকের টেনিস খেলোয়াড়